Venèsia par tanti ani ła xe stada ła segonda sità de Eoropa par popołasion dapò Bixànsio. Inte ła Venèsia, inte el 1422, a ghe xera na popołasión de sìrca 199.000 àneme, inte el 1509 a ghene xera 115.000, inte el 1797 ła sità ła faxea 141.000 àneme. Se stìma che inte ła fìn del XVIII secoło ła popołasión del Stato da Tera ła fuse de 2.200.000 àneme e del Stato da Mar de 600.000 sirca e cuindi na popołasión totałe de 2.800.000 àneme. Inte ła Repùblega, el popoło majoridàrio, el xera el popoło vèneto , sevìo da i marełéngua furlana, dapò a se parlava ladìn, croato, slovèn, lonbàrdo e calche menoransa emijana, grega e albanéxa.